6.2.2023.
HR
Službeni list Europske unije
C 45/25
Tužbeni zahtjev Tužitelj od Općeg suda zahtijeva da:
— poništi odluku od 1. listopada 2022.
Komisijinog dužnosnika za ovjeravanje na osnovi delegiranja ovlasti, glavnog direktora Glavne uprave za potporu strukturnim reformama, o njegovu isključenju iz sudjelovanja u postupcima dodjele uređenim Uredbom (EU, Euratom) 2018/1046 Europskog parlamenta i Vijeća (1), od odabira za provedbu fondova Europske unije i sudjelovanja u postupcima dodjele uređenim Uredbom Vijeća (EU) 2018/1877 (2), koja mu je dostavljena 3. listopada 2022. (u daljnjem tekstu: pobijana odluka);
— podredno, osporavanu odluku zamijeni umjerenom novčanom kaznom razmjernom ograničenoj tužiteljevoj uključenosti u provedbu projekta;
— naloži Europskoj komisiji da tužitelju isplati naknadu za gubitak koji je pretrpio zbog pobijane odluke; i
— u svakom slučaju, naloži Europskoj komisiji snošenje troškova.
Tužbeni razlozi i glavni argumenti U prilog osnovanosti tužbe tužitelj ističe tri tužbena razloga.
1.
Prvi tužbeni razlog, koji se temelji na povredi članka 136. stavka 1.
Uredbe 2018/1046 time što se pobijanom odlukom ne utvrđuju relevantne činjenice potrebne za donošenje odluke o isključenju protiv tužitelja, čak nije utvrđeno ni da je tužitelj – pojedinačno – počinio teške povrede u ispunjavanju glavnih obveza u provedbi ugovora, sklopljenog između konzorcija čiji je bio član i Komisije, kako je propisano člankom 136. stavkom 1.
Uredbe 2018/1046.
2.
Drugi tužbeni razlog, koji se temelji na povredi članka 136. stavka 3.
Uredbe 2018/1046 i općeg načela proporcionalnosti jer:
— sankcijom isključenja protiv tužitelja ne postiže se svrha Sustava ranog otkrivanja i isključenja predviđenog Uredbom 2018/1046,
— sankcijom isključenja protiv tužitelja zanemaruje se njegova podređena uloga u provedbi projekta izgradnje kanalizacijske i vodovodne distribucijske mreže u gradu Famagusta (Cipar).
3.
Treći tužbeni razlog, koji se temelji na povredi općeg načela pravne sigurnosti retroaktivnim potvrđivanjem kazne isključenja na temelju Uredbe 2018/1046, koja je stroža od novčane kazne koju bi ranije spomenuti dužnosnik za ovjeravanje potvrdio u skladu s Uredbom (EU, EURATOM) br.
966/2012 Europskog parlamenta i Vijeća.
(3)
(1)
(2) (3)
Uredba (EU, Euratom) 2018/1046 Europskog parlamenta i Vijeća od 18. srpnja 2018.
o financijskim pravilima koja se primjenjuju na opći proračun Unije, o izmjeni uredaba (EU) br.
1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br.
1316/2013, (EU) br. 223/2014, (EU) br. 283/2014 i Odluke br.
541/2014/EU te o stavljanju izvan snage Uredbe (EU, Euratom) br.
966/2012 (SL 2018., L 193, str. 1).
Uredba Vijeća (EU) 2018/1877 od 26. studenoga 2018.
o financijskoj uredbi koja se primjenjuje na 11. europski razvojni fond i stavljanju izvan snage Uredbe (EU) 2015/323 (SL 2018., L 307, str. 1).
Uredba (EU, Euratom) br.
966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br.
1605/2002 (SL 2012., L 298, str. 1) (SL, posebno izdanje na hrvatskom jeziku, poglavlje 1., svezak 7., str. 248.).